FED ส่งสัญญาณกดดันตลาดหุ้น เรามองเป็นการปรับฐานระยะสั้น วันนี้แนะ BLA, CK, SPRC
17 มิถุนายน 2564

เมื่อคืนที่ผ่านมาที่ประชุม FOMC มีมติคงอัตราดอกเบี้ยนโยบายตามที่ตลาดประเมินไว้ที่ 0-0.25% พร้อมปรับเป้าเงินเฟ้อขึ้นเป็น 3.4% สูงขึเนจากการประชุมในเดือนมีนาคมที่ 2.4% พร้อมปรับประมาณการ GDP ปีนี้เพิ่มขึ้นเป็น 7% (ครั้งก่อนหน้าที่ 6.5%) โดย Powell ระบุว่าการเปิดประเทศ (Reopening) สร้างแรงกดดันเงินเฟ้อ รวมถึงภาคการจ้างงานที่ฟื้นตัวเร็วกว่าที่ประเมินไว้ก่อนหน้า ในขณะที่ dotplot ถูกปรับค่ากลางเป็นการปรับขึ้นดอกเบี้ยสองครั้งในปี 2023 ซึ่งเป็นการลงความเห็นเพิ่มขึ้นจาก 7/18 ขึ้นเป็น 13/18 และ 11 คนเห็นชอบในการปรับขึ้นดอกเบี้ยสองครั้ง ยิ่งไปกว่านั้นมี 7/18 เห็นด้วยกับการปรับขึ้นดอกเบี้ยในปี 2022 และถึงแม้ยังไม่ได้แถลงแผนเกี่ยวกับการส่งสัญญาณการลดสภาพคล่องที่แน่ชัด ที่เราคาดว่าตลาดจะเริ่มตีความไปในทางนี้สูง และอาจเกิดขึ้นในการประชุม Jackson Hole ในเดือนสิงหาคมนี้ โดยหลังจากการประชุมได้ปรับขึ้น IOER (Interest on Excess Reserve) ขึ้น5bps เป็น 0.15% พร้อมตั้งเป้าเพิ่มระดับ Reverse Repo หรือกล่าวคือเตรียมดูดซับสภาพคล่องออกจากระบบเพิ่มเติม ล่าสุดอัตราผลตอบแทนพันธบัตรรัฐบาล 10ปี ปรับขึ้น 10bps ที่ 1.59% ส่งผลให้อัตราผลตอบแทนพันธบัตรที่แท้จริงหรือ Real yield ติดลบลดลงเหลือ -0.75% จากระดับก่อนหน้าที่ -0.9% (เป็นลบต่อตลาดหุ้น) ในขณะที่ Dollar Index ปรับขึ้นทะลุ 91.3 จากระดับ 90.5 ส่งผลให้ทองคำปรับลดกว่า 2% ที่ 1,820เหรียญ สำหรับกลยุทธ์การลงทุน จากที่กล่าวมาข้างต้นเราไม่คิดว่ะเป็นผลให้จบรอบการลงทุนของตลาดหุ้น แต่มองเป็นเพียงการพักฐานระยะสั้น โดยเราประเมินกรอบ SET ในระยะ 1-2สัปดาห์ข้างหน้าที่บริเวณ 1,585 – 1,650จุด คาดว่าการพักฐานรอบนี้มองเป็นการทยอยสะสม (Buy on dip) และเราคาดว่าตลาดหุ้นจะเริ่มตอบรับหรือ Priced in การแถลงนโยบายสภาพคล่องในเดือนสิงหาคมที่ Jackson hole โดยกลุ่มที่เราแนะทยอยสะสมได้แก่กลุ่ม 1) Anti-Commodity โดยนอกเหนือจากดอลลาร์ที่แข็งค่าขึ้นในระยะสั้น เราประเมินว่าราคาสินค้าโภคภัณฑ์จากนี้จะเริ่มมี upside ที่จำกัด (เมื่อวานที่ผ่านมาถึงแม้ FED จะปรับเป้าเงินเฟ้อขึ้น แต่ความคาดหวังเริ่มทรงตัว) ล่าสุดประเทศจีนเตรียมทยอยปล่อยสต๊อกในสินค้าต่างๆเช่น เหล็ก, ทองแดง, อะลูมิเนียม, ซิงค์ เพื่อควบคุมสินค้าซึ่งเป็นต้นทุนในการผลิต ซึ่งในเชิง sentiment คาดเป็นบวกต่อ CBG (Aluminium +/- 100เหรียญ หรือประมาณ 5% ส่งผลต่อ GPM 0.3%) , KCE (Copper +/-10% GPM 1%) , กลุ่มก่อสร้าง (CK) ที่คาดได้ประโยชน์จากต้นทุนเหล็กที่ปรับลง โดยถึงแม้จะยังไม่ได้เห็นในระยะสั้น แต่คาดเริ่มสะท้อนใน 2H21 และ 2) กลุ่ม Reopening play แนะ LH, BEM, SPRC (ปรับประมาณการขึ้น)
มุมมองตลาดหุ้น/กลยุทธ์การลงทุน คาดตลาดหุ้นปรับฐานในกรอบ 1,610-15จุด แนะ BLA, CK, SPRC
หุ้นแนะนำ  1) BLA (ราคาพื้นฐาน 39.00 บาท) รายได้จะกลับมาเติบโตในปีนี้ โดยเราคาดว่า VNB จะเติบโตขึ้น 26% YoY หนุนจากสัดส่วนผลิตภัณฑ์ที่ดีขึ้นและ FYP ที่คาดว่าจะเติบโต 10% YoY ขณะที่แนวโน้มขาขึ้นหรือทรงตัวในระดับสูงของอัตราผลตอบแทนพันธบัตรจะช่วยสนับสนุนผลตอบแทนจากการลงทุน 2) CK (ราคาพื้นฐาน 28.65 บาท) ปัจจัยสนับสนุนจากการกลับมาเร่งประมูลโครงการโครงสร้างพื้นฐานขนาดใหญ่ของภาครัฐในปีนี้และความหวังในการสร้างยอด backlog ขึ้นเป็น 200,000 ลบ. 3) SPRC (ราคาพื้นฐาน 9.60 บาท) อีกหนึ่งหุ้นในกลุ่มโรงกลั่นที่จะได้ประโยชน์จากธีม reopening เมื่อประชาชนเริ่มใช้รถเดินทางกันมากขึ้นเมื่อทยอยกลับมาเปิดเมือง โดยค่าการกลั่น GRM จะฟื้นตัวสู่ระดับ 5 ดอลลาร์/บาร์เรลภายในปี 2566 และ stock gain จากแนวโน้มราคานํ้ามันดิบขาขึ้นในช่วงที่ผ่านมาจะช่วยสนับสนุนกำไรของบริษัท เราปรับเพิ่มคำแนะนำจาก neutral เป็น outperform จาก new up-cycle ของกลุ่มโรงกลั่น
รายงานตัวเลขเศรษฐกิจสัปดาห์นี้:  -  วันศุกร์ ติดตาม ตัวเลขยอดผลิตและยอดขายรถยนต์ของไทยเดือน พ.ค. ผลการประชุมธนาคารกลางญี่ปุ่นคาดคงดอกเบี้ยนโยบายที่ -0.10% ตัวเลข Retail Sales ของอังกฤษเดือน พ.ค. คาด +1.8% MoM และ +29.2% YoY